สวัสดีค่ะ หนูอายุ14ปี นอนตี2-ตี3มาเกือบ3เดือนแล้วค่ะ เพิ่งมาสังเกตว่าตอนตื่นรู้สึกเหนื่อยและปวดหัวมากๆ จะมีผลเสียอะไรมากกว่านี้หรือเปล่าคะ ต้องแก้ไขเรื่องนี้ยังไงดี
สวัสดีค่ะ โดยปกติแล้วคนเราควรจะนอนพักผ่อนให้เพียงพอประมาณ 8-10 ชั่วโมงต่อวัน ตัวเลขนี้อาจแตกต่างกันในแต่ละช่วงวัยและแต่ละบุคคลด้วย แต่หากอยู่ในวัยรุ่นหรือวัยผู้ใหญ่ ตัวเลขประมาณ 8-10 ชั่วโมงน่าจะยังเป็นตัวเลขที่เหมาะสมแนะนำการเข้าและตื่นนอนให้เป็นเวลา ไม่เข้านอนดึกจนเกินไป ไม่ทำเรื่องตื่นเต้นก่อนนอน หลีกเลี่ยงการดื่มชา กาแฟก่อนนอน และนอนในที่สงบไม่มีเสียงรบกวน ถ้ายังมีอาการนอนไม่หลับ ไม่สามารถเข้าหรือตื่นนอนให้เป็นเวลาได้ หรือตื่นมาแล้วอ่อนเพลียอยู่ตลอดแม้นอนได้ชั่วโมงที่เพียงพอแล้ว ก็ควรไปพบแพทย์เพื่อตรวจเพิ่มเติม